ஆத்திசூடி
'''ஆத்திச்சூடி''' என்பது [[பொது ஊழி|பொ.ஊ.]] 12-ஆம் நூற்றாண்டில் வாழ்ந்த [[ஔவையார், அறநூல் புலவர்|ஔவையார்]] இயற்றிய [[நீதி நூல்]] ஆகும். சிறுவர்கள் இளம் பருவத்திலேயே மனனம் செய்து மனதில் நிறுத்திக்கொள்ளும் வகையில் சிறுசிறு சொற்றொடர்களால் எளிமையாக அமைந்தது ஆத்திசூடி.&lt;ref&gt;{{cite web |title=TamilVirtualUniversity|url=http://www.tamilvu.org/ta/library-l6110-html-l6110ind-145575}}&lt;/ref&gt;&lt;ref&gt;{{Cite web|url=https://groups.google.com/g/mintamil/c/xePIA6uf3Bc/m/ZS3Pbqxf_RcJ|title = தையல் மொழி கேளேல் என்றால் என்ன பொருள்? சொல்லுங்கய்யா சொல்லுங்கம்மா சொல்லுங்க}}&lt;/ref&gt;
 
 தமிழ்ச் சமுதாயம் நல்லொழுக்கத்திற்கு முக்கியத்துவம் அளித்ததை உணர்த்தும் விதமாகவும் அன்று வழக்கத்திலிருந்த திண்ணைப் பள்ளிகள், குருகுலங்கள் முதல், இன்று பின்பற்றப் படுகிற மெக்காலே கல்வி முறை வரை, [[தமிழ்]] கற்கும் போது தமிழின் உயிரெழுத்துகளைச் சொல்லித் தருகின்ற பொருட்டு ஔவையின் ஆத்திசூடியைக் கொண்டு கற்பிப்பதை ஆசிரியர்கள் கடைப்பிடித்து வருகின்றார்கள்.
 &lt;!-- '''ஆத்திசூடி''' என்பதே சரி. ஆத்திச்சூடி என்பது பிழை. ஆத்தி+சூடி= ஆத்தியைச் சூடியவன். இரண்டாம்வேற்றுமைத் தொகை (ஐ). இரண்டாம் வேற்றுமைத் தொகையில் ஒற்று மிகாது என்பதே இலக்கணம். --&gt;
 
 ==நூல்==
 * ஆசிரியர்: ஔவையார்
 * பாடல்கள்: 109
 * இலக்கணம்: [[காப்புச் செய்யுள்]] -1
 
 ==கடவுள் வாழ்த்து==
 {{green|ஆத்தி சூடி அமர்ந்த தேவனை &lt;br&gt;
 ஏத்தி ஏத்தித் தொழுவோம் யாமே.}}&lt;br /&gt;
 
 :'''ஆத்தி'''-திருவாத்தி பூமாலையைச் '''சூடி'''-அணிந்து கொண்டு '''அமர்ந்த'''- வீற்று இருக்கின்ற  &lt;br&gt; &lt;br&gt; '''தேவனை'''- கடவுளை (மத வேறுபாடு இன்றி )''' ஏத்தி ஏத்தித்'''- (மனம்)வாழ்த்தி (மொழி)வாழ்த்தி 
 :'''தொழுவோம்'''-(மெய்)வணங்குவோம் '''யாமே'''-நாமே.
 
 ==உயிர் வருக்கம்==
 1.{{green|அறம் செய விரும்பு}}
 :அறம் – (விதித்தன செய்தல் விலக்கியன ஒழித்தல் – நல்ல செயல்களைச் செய்வது மற்றும் கெடுதல் செயல்களைச் செய்யாமல் இருப்பது) செய – செய்வதற்கு,
 :விரும்பு – நீ ஆசைப்படு.
 :*தருமம் செய்ய நீ விரும்புவாயாக
 :*நல்ல செயல்களைச் செய்வதற்கு மனம் விருப்பம் கொள்ள வேண்டும். மனம் விருப்பம் கொள்ள அந்த நல்ல செயல்களை மகிழ்வுடன் செய்ய முடியும்.
 :*
 2. {{green|ஆறுவது சினம்}}
 :ஆறுவது- தவிர்க்க வேண்டியது, 
 :சினம் - கோபம்.
 :*கோபம் தணிக்கப்பட வேண்டியதாகும்.
 :*கோபம் வரும் போது நமது சிந்திக்கும் அறிவு குறைந்து உணர்ச்சி வசப்பட்டுத் தவறான முடிவு எடுக்கும் சூழ்நிலை உருவாகும். அஃது எல்லோருக்கும் நல்லது அல்ல.
 :*
 3. {{green|இயல்வது கரவேல்}}
 :இயல்வது - நம்மால் முடிந்ததைக் கொடுப்பதற்கு
 :கரவேல் -  வறுமையினாலே இரப்பவர்களுக்கு நீ ஒளியாதே ( &quot;கரவல்&quot; கொடாது மறைக்கை, கரப்பு, மறைப்பு, மறைக்காதே)
 :*உன்னால் கொடுக்கக்கூடிய பொருளை யாசிப்பவர்க்கு ஒளிக்காது கொடு.
 :*
 4. {{green|ஈவது விலக்கேல்}}
 :ஈவது - தருமத்தைக் குறித்து ஒருவருக்கு ஒருவர் கொடுப்பதை 
 :விலக்கேல் - நீ  தடுக்காதே
 :*ஒருவர், மற்றவர்க்குக் கொடுப்பதை, வேண்டாமென்று தடுக்காதே
 :*
 5. {{green|உடையது விளம்பேல்}}
 :உடையது - உனக்கு உள்ள பொருளை 
 :விளம்பேல் - நீ பிறர் அறியும்படி  சொல்லாதே 
 :*உன்னிடத்திலுள்ள பொருளை அல்லது இரகசியங்களைப் பிறர் அறியுமாறு சொல்லாதே.
 :*உனக்குள்ள பொருள் மற்றும் சிறப்புகளைப் பலரும் அறியும்படி பெருமையாகப் பேசாதே.
 :*உன்னுடைய பலவீனத்தையும் பலரும் அறியும்படி சொல்லாதே. அதனால் நல்ல பயன் எதுவும் இல்லை.
 :*
 6. {{green|ஊக்கமது கைவிடேல்}}
 :ஊக்கமது– செய்தொழிலில் மனஞ்சோராமை, உள்ளக் கிளர்ச்சியைக்
 :கைவிடேல்– நீ தளர்ந்து போக விடாதே.
 :*எப்போதும் முயற்சியைக் கைவிடக்கூடாது.
 :*
 7. {{green|எண் எழுத்து இகழேல்}}
 :எண் –  கணித நூலையும் 
 :எழுத்து - அற நூல்களையும், இலக்கண நூலையும் 
 :*எண்ணும் எழுத்தும் மக்களுக்கு இன்றியமையாதன; ஆகவே, அவற்றை வீணென்று இகழ்ந்து கற்காமல் விட்டு விடாதே. 
 :*
 8. {{green|ஏற்பது இகழ்ச்சி}}
 :ஏற்பது –  ஒருவரிடத்திலே போய் இரப்பது  பிறரிடம் சென்று யாசித்தல்;  இகழ்ச்சி – பழிப்பாகும் (அல்லது) இழிவு தரும்.
 :*இரந்து வாழ்வது இழிவானது. அதனால் யாசிக்கக் கூடாது.
 :*
 9. {{green|ஐயம் இட்டு உண்}}
 :ஐயமிட்டு  – உன்னிடம் உணவு கேட்பவற்குக் கொடுத்து 
 :உண் - பிறகே நீ உண்ண வேண்டும்.
 :*யாசிப்பவர்கட்குக் கொடுத்துப் பிறகு உண்ண வேண்டும்.
 :*
 10. {{green|ஒப்புரவு ஒழுகு}}
 :ஒப்புரவு – உலக போக்கிற்கு ஏற்றவாறு;
 :ஒழுகு – நட
 :*உலக நடையை அறிந்துகொண்டு, அத்தோடு பொருந்துமாறு நடந்துகொள்.
 :*
 11. {{green|ஓதுவதை ஒழியேல்}}
 :ஓதுவது – கற்பது
 :ஒழியேல் – விட்டு விடாதே
 :*நல்ல நூல்களை எப்பொழுதும் படித்துக்கொண்டிரு. கற்றுக்கொள்வதை நிறுத்தாதே.
 :*
 12. {{green|ஔவியம் பேசேல்}}
 :ஔவியம் – பொறாமை
 :பேசேல் - பேசாதே
 :*ஒருவரிடமும் பொறாமை கொண்டு பேசாதே.
 :*
 13. {{green|அஃகஞ் சுருக்கேல்}}
 :அஃகம்- தானியங்கள்
 :சுருக்கேல்- அளவில் குறைக்காதே
 :*அதிக இலாபத்துக்காகத் தானியங்களைக் குறைத்து அளந்து விற்காதே.
 :*
 ==உயிர்மெய் வருக்கம்==
 
 14. {{green|கண்டு ஒன்று சொல்லேல்.}}
 
 கண்ணாற்  கண்டதற்கு மாறாகப் (பொய் சாட்சி) சொல்லாதே.
 
 15. {{green|ஙப் போல் வளை.}}
 
 '&lt;nowiki/&gt;'''ங'''' என்னும் எழுத்தானது எப்படி தான் பயன்னுள்ளதாக இருந்து தன் வருக்க எழுத்துகளைத் தழுவுகிறதோ &lt;br&gt;       அது போல நாமும் நம்மைச் சார்ந்தவர்களால் என்ன பயன் என்று பாராமல் அவர்களைக் காக்க வேண்டும்.
 *&quot;ங&quot; என்னும் எழுத்தைக் கூர்ந்து நோக்கினால், ஒருவர் வளைந்து வணக்கம் சொல்வது போல் உள்ளது விளங்கும். 
 *அதைப்போலப் பணிவாகப் பெரியவர் முன் வளைய வேண்டும் என்று ஔவை உரைத்ததாகவும் எடுத்துக்கொள்ளலாம்.
 *
 
 16. {{green|சனி நீராடு.}}
 * சனி(குளிர்ந்த) நீராடு.
 *
 17. {{green|ஞயம்பட உரை.}}
 
 கேட்பவருக்கு இன்பம் உண்டாகும்படி இனிமையாகப் பேசு.
 
 18. {{green|இடம்பட வீடு எடேல்.}}&lt;br /&gt;      உன் தேவைக்கு மேல் வீட்டை பெரிதாகக் கட்டாதே.
 
 19. {{green|இணக்கம் அறிந்து இணங்கு.}} 
 
 ஒருவரிடம் நட்பு கொள்ளும் முன்,அவர் நல்ல குணங்களும்,நல்ல செய்கைகளும் கொண்டவரா எனத் தெரிந்த பிறகு 
 
 அவருடன் நட்பு     கொள்ளவும்.
 
 20. {{green|தந்தை தாய்ப் பேண்.}}
 
 உன் தந்தையையும் தாயையும் அவர்களுடைய முதுமைக் காலம் வரை அன்புடன் காப்பாற்று.
 
 21.  {{green|நன்றி மறவேல்.}}
 
 ஒருவர் உனக்குச் செய்த உதவியை ஒரு போதும் மறவாதே.
 
 22. {{green|பருவத்தே பயிர் செய்.}} 
 
 எச்செயலையும் அதற்குரிய காலத்திலேயே செய்ய வேண்டும்.
 
 23. {{green|மண் பறித்து உண்ணேல்.}}&lt;br /&gt;            பிறர் நிலத்தைத் திருடி அதன் மூலம் வாழாதே  (அல்லது) நீதி மன்றத்தில் இருந்து கொண்டே 
 
 லஞ்சம் வாங்கிக்கொண்டு தீர்ப்பு வழங்காதே (என்றும் பொருள் கொள்ளலாம்)
 
 24. {{green|இயல்பு அலாதன செய்யேல்.}}
 
 நல்லொழுக்கத்துக்கு மாறான செயல்களைச் செய்யாதே.
 
 25. {{green|அரவம் ஆடேல்.}}
 
 பாம்புகளைப் பிடித்து விளையாடாதே.
 
 26. {{green|இலவம் பஞ்சில் துயில்.}}&lt;br /&gt;           'இலவம் பஞ்சு' எனும் ஒரு வகை பஞ்சினால் செய்யப்பட்ட படுக்கையிலே உறங்கு
 
 27. {{green|வஞ்சகம் பேசேல்.}}
 
 கபடச்(உண்மைக்குப் புறம்பான,கவர்ச்சிகரமான) சொற்களைப் பேசாதே
 
 28. {{green|அழகு அலாதன செய்யேல்.}}&lt;br /&gt;          இழிவான செயல்களைச் செய்யாதே
 
 29. {{green|இளமையில் கல்.}}
 
 இளமை பருவத்தில் இருந்தே கற்கவேண்டியவைகளைத் ('''இலக்கணத்தையும் கணிதத்தையு'''ம்) தவறாமல் கற்றுக்கொள்.
 
 30. {{green|அரனை மறவேல்.}}
 
 கடவுளை மனதில் எப்பொழுதும் நினைக்கவேண்டும்
 
 31. {{green|அனந்தம் ஆடேல்.}}
 
 கடல் நீரில் விளையாடுவது துன்பம் தரும்
 
 மிகுதியாகத் தூங்காதே
 
 ==ககர வருக்கம்==
 
 32. {{green|கடிவது மற}}&lt;br /&gt; 
 :* யாரையும் கோபத்தில் கடிந்து பேசிவிடாதே.
 
 33. {{green|காப்பது விரதம்}}&lt;br /&gt; 
 :* தான் செய்யத் தொடங்கிய தருமத்தை விடாமல் செய்வதே விரதமாகும்    ('''அல்லது''')
 :* பிற உயிர்களுக்குத் துன்பம் செய்யாமல் அவற்றைக் காப்பாற்றுவதே தவம் ஆகும்.
 
 34. {{green|கிழமைப் பட வாழ்}}&lt;br /&gt; 
 :* உன் உடலாலும் பொருளாலும் பிறருக்கு நன்மை செய்து வாழ்
 
 35. {{green|கீழ்மை அகற்று}}&lt;br /&gt; 
 :* இழிவான குணஞ் செயல்களை நீக்கு
 
 36. {{green|குணமது கைவிடேல்}}&lt;br /&gt; 
 :* நன்மை தரக்கூடிய நல்ல குணங்களைப் பின்பற்றுவதை நிறுத்திவிடாதே(கைவிடேல்).
 
 37. {{green|கூடிப் பிரியேல்}}&lt;br /&gt; 
 :* நல்லவரோடு நட்பு செய்து பின் அவரைப் பிரியாதே
 
 38. {{green|கெடுப்பது ஒழி}}&lt;br /&gt; 
 :* பிறருக்குக் கேடு விளைவிக்கும் செயல்களைச் செய்யாதே.
 
 39. {{green|கேள்வி முயல்}}&lt;br /&gt; 
 :* கற்றவர் சொல்லும் நூற் பொருளைக் கேட்பதற்கு முயற்சி செய்
 
 40. {{green|கைவினை கரவேல்}}&lt;br /&gt; 
 :* உங்களுக்குத் தெரிந்த கைத்தொழிலை மற்றவர்களிடமிருந்து ஒளியாமற் செய்து கொண்டிருக்கவும்.
 
 41. {{green|கொள்ளை விரும்பேல்}}&lt;br /&gt; 
 :* பிறர் பொருளைத் திருடுவதற்கு ஆசைப்படாதே.
 
 42.{{green| கோதாட்டு  ஒழி}}&lt;br /&gt; 
 :* குற்றமான விளையாட்டை விட்டு விடு (நீக்கு)
 
 43.{{green| கௌவை அகற்று}}&lt;br /&gt; 
 :* வாழ்வில் செயற்கையாக ஏற்படும் துன்பத்தை நீக்கு
 
 ==சகர வருக்கம்==
 
 44. {{green|சக்கர நெறி நில்}}&lt;br /&gt; 
 :* தர்மசக்கர நெறிப்படி வாழ வேண்டும். ( அரசன் = ஆள்பவர், தலைவர் )
 
 45. {{green|சான்றோர் இனத்து, இரு }}&lt;br /&gt; 
 :* அறிவொழுக்கங்களில் நிறைந்த பெரியோர்களுடன் சேர்ந்து இரு.
 
 46. {{green|சித்திரம் பேசேல்}}&lt;br /&gt; 
 :* பொய்யான வார்த்தைகளை மெய் போலப் பேசாதே
 
 47. {{green|சீர்மை மறவேல்}}&lt;br /&gt; 
 :* புகழுக்குக் காரணமான நல்ல குணங்களை மறந்து விடாதே.
 
 48. {{green|சுளிக்கச் சொல்லேல்}}&lt;br /&gt; 
 :* கேட்பவருக்குக் கோபமும் வெறுப்பும் உண்டாகும்படி பேசாதீர்
 
 49. {{green|சூது விரும்பேல்}}&lt;br /&gt; 
 :* ஒருபொதும் சூதாட்டத்தை விரும்பாதே.
 
 50. {{green|செய்வன திருந்தச் செய்}}&lt;br /&gt; 
 :* செய்யும் செயல்களைத் தவறோ குறையோ ஏதும் இல்லாமல் செய்யவும்
 
 51. {{green|சேரிடம் அறிந்து சேர்}}&lt;br /&gt; 
 :* நீ பழகும் நபர்கள் நல்ல குணங்கள் உடையவர்களா என நன்கு ஆராய்ந்து பின்பு அவர்களுடன் பழகு.
 
 52. {{green|சை, எனத் திரியேல்}}&lt;br /&gt; 
 :* பெரியோர் 'சீ' என வெறுக்கும்படி வீணாய்த் திரியாதே
 
 53. {{green|சொல், சோர்வு படேல்}}&lt;br /&gt; 
 :* பிறருடன் பேசும் பொழுது மறந்தும் குற்றமுண்டாகப் பேசாதே
 
 54. {{green|சோம்பித் திரியேல்}}&lt;br /&gt; 
 :* முயற்சியின்றிச் சோம்பேறியாகத் திரியாதே.
 
 ==தகர வருக்கம்==
 
 55. {{green|தக்கோன் எனத் திரி }}&lt;br /&gt; 
 :* பெரியோர்கள் உன்னைத் தக்கவன்(யோக்கியன்,நல்லவன்) என்று புகழும்படி நடந்துக்கொள்
 
 56. {{green|தானமது விரும்பு}}&lt;br /&gt; 
 :* யாசிப்பவர்களுக்குத் தானம் செய்.
 
 57. {{green|திருமாலுக்கு அடிமை செய்}}&lt;br /&gt; 
 :* நாராயணமூர்த்திக்குத் தொண்டு செய்
 
 58. {{green|தீவினை அகற்று}}&lt;br /&gt; 
 :* பாவச் செயல்களைச் செய்யாமல் இரு.
 
 59. {{green|துன்பத்திற்கு இடங் கொடேல்}}&lt;br /&gt; 
 :* முயற்சி செய்யும் பொழுது வரும் உடம்பின் வருத்தத்திற்கு அஞ்சி அதனை விட்டு விடாதே.
 
 60. {{green|தூக்கி வினை செய்}}&lt;br /&gt; 
 
 :* ஒரு வேளையை முடிப்பதற்கான வழிமுறைகளை நன்கு ஆராய்ந்து அறிந்த பின்பு அச்செயலைச் செய்யத் தொடங்கவும்
 
 61. {{green|தெய்வம் இகழேல்}}&lt;br /&gt; 
 :* கடவுளைப் பழிக்காதே.
 
 62. {{green|தேசத்தோடு, ஒத்து வாழ்}}&lt;br /&gt; 
 :* உன் நாட்டில் வசிக்கும் மக்களுடன் பகை இல்லாமல் வாழ்
 
 63. {{green|தையல் சொல், கேளேல்}}&lt;br /&gt; 
 :* மனைவி சொல் கேட்டு ஆராயாமல் நடவாதே.
 
 64. {{green|தொன்மை மறவேல்}}&lt;br /&gt; 
 :* பழைமையை மறவாதிருக்க வேண்டும் (பழங்கால மற்றும் பண்டைய முறையிலான நம் தமிழ் கலாச்சாரத்தை  விட்டுக் கொடுக்காமல் இயற்கையோடு ஒத்து வாழ வேண்டும்)
 
 65. {{green|தோற்பன தொடரேல்}}&lt;br /&gt; 
 :*  ஒரு செயலைச் செய்தால் தோல்வியில் தான் முடியும் எனத் தெரிந்தே அதைத் தொடங்காதே.
 
 ==நகர வருக்கம்==
 
 66. {{green|நன்மை கடைப்பிடி}}&lt;br /&gt;
 :* நல்வினை செய்தலை எவ்வளவு இடையுறு வந்தாலும் உறுதியாகத் தொடரவும்
 
 67. {{green|நாடு ஒப்பன செய்}}&lt;br /&gt;
 :* நாட்டில் உள்ள பலரும் ஒத்துக்கொள்ளத்தக்க நல்ல காரியங்களைச் செய்
 
 68. {{green|நிலையில் பிரியேல்}}&lt;br /&gt;
 :* உன்னுடைய நல்ல நிலையில் இருந்து என்றும் தாழ்ந்து விடாதே.
 
 69. {{green|நீர் விளையாடேல்}}&lt;br /&gt;
 :* வெள்ளபெருக்கில்  நீந்தி விளையாடாதே
 
 70. {{green|நுண்மை நுகரேல்}}&lt;br /&gt;
 :* நோயைத் தரும் சிற்றுண்டிகளை அதிகமாக உண்ணாதே
 
 71. {{green|நூல் பல கல்}}&lt;br /&gt;
 :* அறிவை வளர்க்கும் பல நூல்களைப் படி
 
 72. {{green|நெற்பயிர் விளை}}&lt;br /&gt;
 :* நெற்பயிரை விளையச் செய்வதை உன் வாழ்க்கை தொழிலாகக் கொண்டு வாழ்.
 
 73. {{green|நேர்பட ஒழுகு}}&lt;br /&gt;
 :* ஒழுக்கந் தவறாமல் நேர்வழியில் நட
 
 74. {{green|நைவினை நணுகேல்}}&lt;br /&gt;
 :* பிறர் வருந்தத் தகுந்த தீ வினைகளைச் செய்யாதே
 
 75. {{green|நொய்ய உரையேல்}}&lt;br /&gt;
 :* பயன் இல்லாத அற்ப வார்த்தைகளைப் பேசாதே.
 
 76. {{green|நோய்க்கு இடங் கொடேல்}}&lt;br /&gt;
 :* மிகுந்த உணவு உறக்கம் முதலியவற்றால் நோய்க்கு வழிவகை செய்யாதே.
 
 ==பகர வருக்கம்==
 
 77. {{green|பழிப்பன பகரேல்}}&lt;br /&gt;
 :* பெரியோர்களால் பழிக்கப்படும் இழிவான சொற்களான பொய்,கடுஞ்சொல் ஆகியவற்றைப் பேசாதே.
 
 78. {{green|பாம்பொடு பழகேல்}}&lt;br /&gt;
 :* பாம்புபோலக் கொடிய குணம் கொண்டவர்கள் உடன் பழகாதே.
 
 79. {{green|பிழைபடச் சொல்லேல்}}&lt;br /&gt;
 :* குற்றம் உண்டாகும்படி எதையும் பேசாதே.
 
 80. {{green|பீடு பெற நில்}}&lt;br /&gt;
 :* பெருமையை அடையும் படியான நல்ல நிலையிலே நில்
 
 81. {{green|புகழ்ந்தாரைப் போற்றி வாழ்}}&lt;br /&gt;
 :* உன்னையே நம்பியவர்களைக் காப்பாற்றி வாழ்
 
 82. {{green|பூமி திருத்தி உண்}}&lt;br /&gt;
 :* விளைநிலத்தை உழுது அதில் பயிர்செய்து உண்.(அ)விவசாயத்தை வாழ்க்கைத் தொழிலாகக் கொள்
 
 83. {{green|பெரியாரைத் துணைக் கொள்}}&lt;br /&gt;
 :* அறிவிலே சிறந்த பெரியோர்களை உனக்குத் துணையாகப் பேணிக்கொள்
 
 84. {{green|பேதைமை அகற்று}}&lt;br /&gt;
 :* அறியாமையைப் போக்கு
 
 85. {{green|பையலோடு இணங்கேல்}}&lt;br /&gt;
 :* அறிவில்லாத சிறுவனோடு கூடித் திரியாதே.
 
 86. {{green|பொருள் தனைப் போற்றி வாழ்}}&lt;br /&gt;
 :* பொருள்களை(செல்வம் உட்பட)வீண் செலவு செய்யாமற் பாதுகாத்து வாழ்.
 
 87. {{green|போர்த்தொழில் புரியேல் }}&lt;br /&gt;
 :* யாருடனும் தேவையில்லாமல் சண்டை பொடுவதை ஒரு வேலையாகச் செய்யாதே
 
 ==மகர வருக்கம்==
 
 88. {{green|மனம் தடுமாறேல்}}&lt;br /&gt; 
 :* எதனாலும் மனக்கலக்கம் அடையாதே
 
 89. {{green|மாற்றானுக்கு இடங்கொடேல்}}&lt;br /&gt; 
 
 :* பகைவன் உன்னைத் துன்புறுத்தி உன்னை வெல்வதற்கு இடம் கொடுக்காதே.
 
 90. {{green|மிகைபடச் சொல்லேல்}}&lt;br /&gt; 
 :* சாதாரணமான விஷயத்தை மாயாஜால வார்தைகளால் பெரிதாகக் கூறாதே.
 
 91. {{green|மீதூண் விரும்பேல்}}&lt;br /&gt; 
 :* மிகுதியாக உண்ணுதலை விரும்பாதே.
 
 92. {{green|முனை முகத்து நில்லேல்}}&lt;br /&gt; 
 :* எப்போதும் யாருடனாவது சண்டையிடுவதற்காகப் போர் முனையிலே நிற்காதே
 
 93. {{green|மூர்க்கரோடு இணங்கேல் }}&lt;br /&gt; 
 :* மூர்க்க குணம் கொண்டவர்கள் உடன் பழகாதே
 
 94. {{green|மெல்லி நல்லாள் தோள்சேர்}}&lt;br /&gt; 
 :* பிற மாதரை விரும்பாமல் உன் மனைவியுடன் மட்டும் சேர்ந்து வாழ்.
 
 95. {{green|மேன்மக்கள் சொல் கேள்}}&lt;br /&gt; 
 :* நல்லொழுக்கம் உடைய பெரியோர் சொல்லைக் கேட்டு நட.
 
 96. {{green|மை விழியார் மனை அகல்}}&lt;br /&gt; 
 :* விலைமாந்தர் உடன் உறவு கொள்ளாமல் விலகி நில்
 
 97. {{green|மொழிவது அற மொழி }}&lt;br /&gt; 
 :[மொழிவது = பேசுவது] 
 :* சொல்லப்படும் பொருளைச் சந்தேகம் நீங்கும்படி சொல்
 :* பேசுவதைத் தெளிவாகப் பேசு 
 :* சொல்வதற்கு முன், இதைச் சொல்ல வேண்டுமா? என்று ஆராய்ந்து, பின் சொல்க
 :* எதைச் சொல்ல/பேச வேண்டும்?
 :* எப்பொழுது சொல்ல/பேச வேண்டும்?
 :* எதைச் சொல்லக்/பேசக் கூடாது?
 :* எப்பொழுது சொல்லக்/பேசக் கூடாது?
 :* எப்படிச் சொல்ல வேண்டும்?
 :* எப்படிச் சொல்லக் கூடாது?
 
 98. {{green|மோகத்தை முனி}}&lt;br /&gt; 
 :* நிலையில்லாத பொருள்களின் மேலுள்ள ஆசையை வெறுத்திடு
 
 ==வகர வருக்கம்==
 
 99. {{green|வல்லமை பேசேல்}}&lt;br /&gt; 
 
 :* உன்னுடைய வலிமையை நீயே புகழ்ந்து பேசாதே
 
 100. {{green|வாது முற்கூறேல்}}&lt;br /&gt; 
 
 :* முந்திக்கொண்டு வாதிடாதே
 
 101. {{green|வித்தை விரும்பு}}&lt;br /&gt; 
 :* கல்வியாகிய நற்பொருளை விரும்பு
 
 102. {{green|வீடு பெற நில்}}&lt;br /&gt; 
 :* முக்தியை பெறுவதற்கான சன்மார்க்கத்திலே வாழ்க்கையை நடத்து
 
 103. {{green|உத்தமனாய் இரு}}&lt;br /&gt; 
 :* உயர்ந்த குணங்கள் கொண்டவனாக வாழ்.
 
 104. {{green|ஊருடன் கூடி வாழ்}}&lt;br /&gt; 
 :* ஊராருடன் நன்மை தீமைகளில் கலந்து வாழ்
 
 105. {{green|வெட்டெனப் பேசேல்}}&lt;br /&gt; 
 
 :* யாருடனும்  கடினமாகப் பேசாதே
 
 106. {{green|வேண்டி வினை செயேல்}}&lt;br /&gt; 
 :* வேண்டுமென்றே தீய செயல்களைச் செய்யாதே
 
 107. {{green|வைகறைத் துயில் எழு}}&lt;br /&gt; 
 
 :* விடியற்காலையில் தூக்கத்திலிருந்து எழு
 :*நாள்தோறும் சூரியன் உதிக்கும் முன்பே தூக்கத்தில் இருந்து எழுந்திரு
 
 108. {{green|ஒன்னாரைத் தேறேல்}}&lt;br /&gt; 
 :* பகைவர்களை நம்பாதே
 
 109. {{green|ஓரஞ் சொல்லேல்}}&lt;br /&gt; 
 :* நம்மைச் சுற்றி உள்ளவர்களைப் பற்றி பிறரிடம் குறை சொல்லக் கூடாது
 :* அடுத்தவரைப் பற்றிப் புறம் (தவறாகப்) பேசக் கூடாது
 :* எந்த வழக்கிலும் ஒருபுடைச் சார்பாகப் பேசாமல் நடுநிலையுடன் பேசு.
 :* திருக்குறள் அதிகாரம் 19 - புறங்கூறாமை
 
 {{விக்கிமூலம்|ஆத்திசூடி}}
 {{விக்கிமூலம்|புதிய ஆத்திசூடி}}
 
 ==இவற்றையும் பார்க்கவும்==
 * [[திருக்குறள்]]
 * [[பதினெண் கீழ்க்கணக்கு]]
 
 ==வெளி இணைப்புகள்==
 * [http://bharani.dli.ernet.in/pmadurai/mp002.html மதுரை தமிழ் இலக்கிய மின்தொகுப்புத் திட்டம் - ஔவையார் நூல்கள்] {{Webarchive|url=https://web.archive.org/web/20071221183407/http://bharani.dli.ernet.in/pmadurai/mp002.html |date=2007-12-21 }}
 * [http://www.aramseyavirumbu.com அறம் செய விரும்பு]
 
 ==மேற்கோள்கள்==
 {{reflist}}
 
 [[பகுப்பு:தமிழ் சிறுவர் இலக்கியம்]]
 [[பகுப்பு:தமிழ் அற நூல்கள்]]
 [[பகுப்பு:12 ஆம் நூற்றாண்டுத் தமிழ் நூல்கள்]]